# Innovation – begreber og eksempler


## Typer af innovation og bæredygtighed

*Formål*

At få et overblik over forskellige typer af innovation samt at vurdere bæredygtigheden af visse innovationer.

*Opgave*

* Find tre radikale innovationer fra det 20. århundrede og tre radikale innovationer fra det 21. århundrede.
* Find tre inkrementelle innovationer fra det 20. århundrede og tre inkrementelle innovationer fra det 21. århundrede.
* Find tre ting der er blevet kreativt destrueret i det 20. århundrede og tre kreative destruktioner fra det 21. århundrede.
* Beskriv forskel mellem produktinnovation og procesinnovation. Hvilken gruppe mener du, at virksomheder som Vestas, Carlsberg og Novo Nordisk tilhører?
* Diskutér om der er en trend i handlen med IP-rettigheder indenfor forskellige brancher i Danmark i perioden fra 2011 til 2017. Brug eventuelt Figur 80 *Andel af virksomheder er handler med IPR fordelt på ressourceområder (2011, 2014 & 2017)*. Hvis der er, hvilke årsager kan der være hertil?
* Gå ind på Innovationsfondens hjemmeside og læs om 3D-printer-projektet for en dansk virksomhed, <https://innovationsfonden.dk/da/nyheder-presse-og-job/ingeborg-rosenvinge-revolutionerer-gammel-familievirksomhed-med-3d-print>. Virksomheden arbejder på at udvikle en metode, så andre virksomheder selv kan printe deres værktøj. Hvis vi forestiller os, at denne metode bliver lige så udbredt som Spotify, hvilke konsekvenser vil det have for råstofforbruget? Diskutér om denne udvikling er i overensstemmelse med FN’s verdensmål.



Figur 80. Andel af virksomheder der handler med IP-rettigheder. Udvikling i handel med IP-rettigheder fordelt på brancher for 2011, 2014 og 2017. Efter Danmarks Statistik (2018).

## Referencer

Danmarks Statistik. (2018). Øget handel med IP-rettigheder i energi og medicin. Nyt fra Danmarks Statistik, (403), 1–2.